**Referat fra møte i Nesodden menighetsråd onsdag 21. september 2022** kl. 1900 – 2100.

Sted: Menighetshuset

Til stede: Elise Klouman, Arne Bjerke, Halvor Håkanes, Randi Hannisdal, Bjarte Hunnestad, Eva Kirkemo, Hilde Strøm

|  |  |  |
| --- | --- | --- |
| Sak 61/22 | **Godkjenning av innkalling til møte 21.09.2022. Godkjenning av referat fra møte 24. august 2022.**  Godkjent innkalling og referat | Alle |
| Sak 62/22 | **850-års jubileet**  **-** Arne: Møtet om Nesodden kirkes historie med Christian Hinze Holm og Ann-Turi Ford var et vellykket arrangement med mange interesserte frammøtte. Også Historielaget var representert.  **-**  Halvor: 850-årsjubileet er en begivenhet for hele Nesodden og alle menighetene er representert i komiteen: Elise fra Nesodden, Pål Erik Plaum fra Gjøfjell og Rune Borknes fra Skoklefall. Fremdeles mange løse tråder, men nå bør man konkretisere. | *HH/AB/HS* |
| Sak 63/22 | **Nesodden kirke – søknad til Fellesrådet om dekning av VA- kostander for menighetshuset.**  Nytt kumlokk er montert utenfor menighetshuset og koblet til kommunalt VA-anlegg. Søknad er sendt Fellesrådet om å få dekket kostnadene på kr 275 000,-. Bakgrunn for søknaden er at menighetshuset stiller toaletter til disposisjon for kirkens ansatte og besøkende til kirken og kirkegården. Søknaden skal behandles i Fellesrådet 22.9. | *AB* |
| Sak 64/22 | **Seniormøteplassen/tirsdagsmiddag høsten 2022**  Tirsdagsmiddag: Vi har likevel ikke folk til å starte opp tirsdagsmiddag 4.10. Det viser seg at mange av de som har stilt opp gjennom flere år, ikke ønsker å fortsette. I øyeblikket har vi 3 personer, men trenger minst 5 til.  Elise kontakter Marlou om at vi må utsette åpningen av tirsdagsmiddagen. Vi annonserer når det igjen er klart for oppstart.  Elise kontakter Frivilligsentralen for å høre om de har noen ressurser.  Et alternativ er å kontakte kommunen og stille lokaler til disposisjon for tirsdagsmiddag. Det er et økende antall mennesker som sliter økonomisk og vi kan søke kommunen om å sponse de som har det vanskeligst.  Nok en løsning kan være «Kirketirsdag» i regi av Trosopplæringen ca en gang i måneden i Nesodden og de andre tirsdagene i Skoklefall/Gjøfjell.  Praktiske forslag:   * Lage flere middager om gangen, fryse ned * Rema: pølselapskaus * Kriseløsning: bestille mat hos Spiskammerset | *EK/GS* |
| Sak 65/22 | **Åpen kirke** fra 27.9. kl. 17-18. Halvor sender ut liste for vakter sammen med en «instruks» om hva som skal gjøres.  Allehelgen: Åpen kirke lørdag 5.11 fra kl. 16-18. | *HH* |
| Sak 66/22 | **Orienteringer fra sognepresten/fungerende sogneprest**  **-** Vellykket konfirmantleir uten mobiltelefon. Mange ville til og med være en dag til! Det har også vært gode tilbakemeldinger på konfirmasjonsgudstjenestene.  **-** I forbindelse med allehelgen blir det utdeling av lys til gjester på kirkegården. Det vil foregå på Tangensenteret torsdag 3.11. Sammen med lysene blir det delt ut en folder om innholdet i allehelgen.  **-** Kapellanen har sagt opp sin stilling. | *Sogneprest* |
| Sak 67/22 | **Orientering fra Fellesrådet**  Elise og Eva har vært på befaring på tomta nord for Skoklefall kirke. Det planlegges et mulighetsstudium som skal utrede ulike scenarioer og alternativer for ny kirke for å få et best mulig vurderingsgrunnlag. Avgjørelsen om nytt kirkebygg er Fellesrådets ansvar, men forutsetter enighet i alle ledd. | EK/AB |
| Sak 68/22 | **Orgelsaken**  Konkurransegrunnlaget er ikke sendt ut enda og vi har litt knapt med tid. Venter fortsatt på svar på noen søknader. Negativt svar på søknad fra Viken fylkeskommune. | HH/HS |
| Sak 69/22 | **Møteplan – våren 2023**  Onsdager kl. 19-21  18.1.  15.2.  22.3.  26.4.  24.5  14.6. | Alle |
| Sak 70/22 | **Eventuelt**  **-**  Gudstjenesteplan:  Palmesøndag: Skoklefall  Skjærtorsdag: Gjøfjell  Langfredag og 1. påskedag: Nesodden  2. påskedag: Skoklefall.  2. pinsedag: To gård  17. mai: Det har vært tradisjon at Jaer skoles 17. maitog stopper opp foran kirken og deltar på utegudstjeneste. Dette ble forandret i 2022 og det er uklart hva som skjer videre. Kirkekontoret og kirkevergen arbeider med saken. Menighetsrådet godkjenner gudstjenesteplanen for første halvår 2023. Den sendes menighetsrådet når den er helt klar.  **-**  Pga flere konfirmasjonshelger har det vært lenge mellom gudstjenester i Nesodden kirke. Eva tar det til etterretning.  **-** Med egne dåps- og konfirmasjonsgudstjenester blir dette ganske private samlinger. Bør vi ha noen kirkesangere eller andre fra menigheten der?  **-** Offerliste:Marlou lager informasjon om hvem som er kirkevert osv og til hvem offeret skal gå. **Vi setter opp offerliste på neste menighetsråd**. På neste gudstjeneste går offeret til menighetens arbeid.  **-** Vi kan ikke ha kirkekaffe når det er dåp i etterkant. Hvis dåpsfamilien melder dåp senest 3 uker i forkant, gir det forutsigbarhet for planlegging av kirkekaffe.  **-**  Konfirmantkapper: Brukte kapper må ses over og nye knapper syes i. Eva foreslår å samle de tre menighetsrådene til en dugnad. Hun sender ut en e-post med dato for et møte. Hvis menighetsrådene ikke kan stille, må vi betale noen for å gjøre jobben.  **-**  Pamflett:Elise lager en folder med informasjon om Nesodden kirke og arbeidet her for utdeling i det nye boligområdet.  **-**  Kirkekontoret får mengder av blad som ingen leser. Eva hadde med en bunke som ble overlevert Arne. Det beste hadde vært å be dem slutte å sende blader og derved spare både penger og miljø. | Alle |

**Møteplan framover:**

**Alle møtene er på onsdager kl. 19-21**

|  |  |
| --- | --- |
| **Høsten 2022**  19.10  16.11  7.12 | **våren 2023**  18.1.  15.2.  22.3.  26.4.  24.5  14.6. |